Páll Fangi
Frá Wikipedia, hin frælsa alfrøðin
Poffuel Johannisøn róptur Páll Fangi, bóndasonur á Sunnanágarði Mikladali, føddur umleið 1620 - 22.
- 1656 ákærdur fyri at fáast við gand. Rættarmálið móti Pálli kemur fyri á vártingi 17. mars 1656, og aftur 30. august og 17. september 1656, og dómurin verður feldur 9. juni 1657. Í hvussu er tríggjar ferðir eydnast tað Pálli at flýggja úr fangatippinum, men hvørja ferð verður hann tikin aftur, og av hesum hendingum fær hann navnið Páll fangi.
Keldur: Eyðun Andreassen: Úr søgn og søgu, Føroya Skúlabókagrunnur 1986, har søgnin verður endurprentað (eftir Jakob Jakobsen: Sagnir og ævintýr I. Søgnin verður eisini viðgjørd og borin saman við søguligu keldurnar, sum vit hava í Løgtings- og Vártingsbókini - 1655-1666.
Ein kappróðrarbátur hjá Klaksvíkar Róðrarfelag er uppkallaður eftir hesum Poul Johannesen úr Mikladali og kallast Páll Fangi. Tað er eitt 6-mannafar, sum Sámal Hansen, bátasmiður, hevur smíðað í 2001.